2020. gada Noteikumi Nr.

Rīgā (prot. Nr.            . §)

**Grozījumi Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai"**

Izdoti saskaņā ar likuma  
"Par palīdzību dzīvokļa jautājumu risināšanā"  
27.1 panta pirmo daļu un [Attīstības finanšu  
institūcijas likuma](https://likumi.lv/ta/id/270323-attistibas-finansu-institucijas-likums) [12.](https://likumi.lv/ta/id/270323-attistibas-finansu-institucijas-likums#p12) panta ceturto daļu

1. Izdarīt Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai" (Latvijas Vēstnesis, 2018, 38. nr.) šādus grozījumus:

1.1.papildināt 2.punktu ar teikumu: “Garantētājs nodrošina garantiju pieejamību individuālu vai portfeļgarantiju veidā.”

1.2.svītrot 3.punktā vārdus “, un garantētājs izskata garantijas pieteikumu”;

1.3.papildināt 4. un 5.punktu pēc vārdiem “šādus dokumentus” ar vārdiem “vai informāciju no Valsts informācijas sistēmām.”;

1.4. svītrot 4.1. un 5.1.apakšpunktu;

1.5. svītrot 4.4. apakšpunktā vārdu "Latvijā";

1.6. izteikt 4.5. un 4.6. apakšpunktu šādā redakcijā:

"4.5. viena vai divu bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.2. apakšpunktam;

4.6. divu vai trīs bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.3. apakšpunktam;"

1.7. papildināt noteikumus ar 4.7. un 4.8. apakšpunktu šādā redakcijā:

"4.7. trīs vai vairāk bērnu dzimšanas apliecības kopijas vai citu dokumentu kopijas, kas apliecina bērna tiesisko statusu, ja persona pretendē uz garantiju atbilstoši šo noteikumu 6.4. apakšpunktam;

4.8. izrakstu no medicīniskās dokumentācijas, kas apliecina grūtniecības stāvokli, ja personai ir iestājusies grūtniecība un viņa pretendē uz garantiju atbilstoši šo noteikumu 6.2., 6.3. vai 6.4. apakšpunktam.";

1.8. izteikt 6. punktu šādā redakcijā:

"6. Šo noteikumu 3.2.1. apakšpunktā minētajā gadījumā garantijas apmērs ir:

6.1.  10 % no aizdevuma summas, bet ne vairāk kā 10 000 *euro* – personai, ar kuru kopā dzīvo un kuras apgādībā ir viens bērns;

6.2. no 10% līdz 15% no aizdevuma summas, bet ne vairāk kā 15 000 *euro* – personai, ar kuru kopā dzīvo un kuras apgādībā ir divi bērni, vai personai, ar kuru kopā dzīvo un kuras apgādībā ir viens bērns un kurai ir iestājusies grūtniecība vai atbilstoši normatīvajiem aktiem par medicīnisko dokumentu lietvedību izdotajā šīs personas mātes pasē norādītajam bērna tēvam;

6.3*.* no 10%līdz 20 % no aizdevuma summas, bet ne vairāk kā 20 000 *euro* – personai, ar kuru kopā dzīvo un kuras apgādībā ir trīs bērni, vai personai, ar kuru kopā dzīvo un kuras apgādībā ir divi bērni un kurai ir iestājusies grūtniecība vai atbilstoši normatīvajiem aktiem par medicīnisko dokumentu lietvedību izdotajā šīs personas mātes pasē norādītajam bērna tēvam, kā arī personai, ar kuru kopā dzīvo un kuras apgādībā ir vismaz viens bērns dzīvojamās telpas, kas atbilst “A” ēku energoefektivitātes klasei saskaņā ar Ministru kabineta 2013. gada 9.jūlija noteikumu Nr. 383 ”Noteikumi par ēku energosertifikāciju” 14.1.1. apakšpunktā norādīto klasifikāciju iegādei;

6.4. no 10% līdz 30 % no aizdevuma summas, bet ne vairāk kā 30 000 *euro* – personai, ar kuru kopā dzīvo un kuras apgādībā ir četri vai vairāk bērnu, vai personai, ar kuru kopā dzīvo un kuras apgādībā ir trīs bērni un kurai ir iestājusies grūtniecība vai atbilstoši normatīvajiem aktiem par medicīnisko dokumentu lietvedību izdotajā šīs personas mātes pasē norādītajam bērna tēvam.";

1.9. papildināt noteikumus ar 6.1, 6.2, 6.3 un 6.4 punktu šādā redakcijā:

6.1 Portfeļgarantija nodrošina zaudējumu segumu atbilstoši šiem noteikumiem jaunizveidotam aizdevumu portfelim, kuru atbilstoši šo noteikumu nosacījumiem ir izveidojis aizdevējs.

6.2 Šo noteikumu 7.punktā minētajām garantijām zaudējumus nodrošina, nepārsniedzot ierobežoto garantijas summu un ievērojot, ka:

6.21. ierobežotā garantijas likme ir līdz 20%;

6.22. ierobežoto garantijas likmi nosaka līgumā ar aizdevēju atbilstoši aizdevēja aizdevumu portfeļa risku novērtējumam, ņemot vērā plānoto neatmaksāto zaudējumu atgūšanas likmi, kuru nosaka, pieņemot, ka atgūtās summas netiek atmaksātas garantētājam;

6.2 3. portfeļgarantija sedz šo noteikumu 6.punktā minētās garantijas.

6.3 Garantētājs dalībai portfeļgarantiju programmā veic aizdevēju atlasi (turpmāk - atlase). Garantētājs informē aizdevējus par atlasi un sniedz informāciju par atlases nosacījumiem. Atlases nosacījumus, tai skaitā pieteikšanās nosacījumus un kārtību, kā arī atbilstības kritērijus, apstiprina garantētājs un publicē savā tīmekļa vietnē.

6.4 Šo noteikumu 6.3. un 6.4.punktā minētajām personām, kuru vidējie ienākumi katram ģimenes loceklim mēnesī pēdējo 12 mēnešu laikā nepārsniedz 14 000 *euro*, pieejams atbalsta programmas “Balsts” subsīdija, nepārsniedzot 20% no darījuma summas, šādā apmērā:

6.41.šo noteikumu 6.3.punktā minētajām personām, ja mājoklis neizpilda prasības gandrīz nulles enerģijas ēkām - 8 000 EUR;

6.42. šo noteikumu 6.3.punktā minētajām personām, ja mājoklis izpilda prasības gandrīz nulles enerģijas ēkām - 10 000 EUR;

6.43. šo noteikumu 6.4.punktā minētajām personām, ja mājoklis neizpilda prasības gandrīz nulles enerģijas ēkām - 10 000 EUR;

6.44. šo noteikumu 6.4.punktā minētajām personām, ja mājoklis izpilda prasības gandrīz nulles enerģijas ēkām - 12 000 EUR.”

1.10. papildināt 10.1.apakšpunktu ar vārdiem “vai informācija no valsts informācijas sistēmām, kas pamato aizņēmēja atbilstību šo noteikumu 4. vai 5. punkta nosacījumiem”;

1.11.svītrot 10.3.apakšpunktu;

1.12. izteikt 15. punktu šādā redakcijā:

"15. Aizņēmējam atbilstoši šiem noteikumiem ir tiesības saņemt garantiju atkārtoti, ja iepriekš piešķirtās garantijas saistības ir izbeigušās."

1.13. papildināt noteikumu 23.punktu ar vārdiem:

“ un “Palīdzība ģimenēm 3+ programmas “Balsts” īstenošanu.””

1.14. papildināt noteikumus ar 23.1 punktu šādā redakcijā:

“23.1 Portfeļgarantiju gadījumā nepiemēro šo noteikumu 8. un 9.punktu, bet sadarbības līgumos nosaka dokumentu iesniegšanas, garantiju pieteikumu izskatīšanas, lēmumu pieņemšanas, informācijas apmaiņas, garantijas prēmijas apmaksas, kompensāciju izmaksas kārtību un termiņu, līguma termiņu, portfeļgarantijas un garantijas nosacījumus, tai skaitā sasniedzamo aizdevumu portfeļa apjomu, un citus sadarbības nosacījumus.”

2. Noteikumi stājas spēkā 2020. gada 1. jūlijā.

Ministru prezidents A. K. Kariņš

Ekonomikas ministra pienākumu izpildītājs

Iekšlietu ministrs S. Ģirģens